Макруха яловая

Макруха яловая, слімак, макрэц (Gomphidius glutinosus) — шапкавы грыб з роду  сямейства .

 Апісанне 
Пладовае цела грыба — шапка на ножцы. Шапка дыяметрам 4—10 см, пукатая, пазней уціснутая ў сярэдзіне, з апушчаным ўніз краем, гладкая, слізістая. Колер шапкі цёмна-карычневы, шаравата-карычневы або шаравата-ліловы. Мякаць добра развітая, белая, у ножцы жаўтаватая, унізе ярка-жоўтая, без асаблівага паху. Ножка даўжынёй 5—10 см і 1—2 см у дыяметры, суцэльная, укрытая слоем слізі, белая, унізе жаўтаватае. На ножцы маецца слізістае кольца і, часам, чарнаватыя лускавінкі. Пласцінкі дугападобныя, тоўстыя. Колер пласцінак спачатку белаваты, пазней становіцца шэра-карычневым або пурпурова-карычневым. Споры верацёнападобнай формы, гладкія, цёмна-пурпурова-бурага колеру.

Умоўна ядомы грыб. У ежу выкарыстоўваецца пасля стараннага адварвання.

 Распаўсюджанне і экалогія 
Расце ў хвойных (пераважна яловых) і змешаных з елкай лясах. Утварае мікарызу з елкай, зрэдку — з хвояй. Пладовыя целы з'яўляюцца ў чэрвені—кастрычніку, часам вялікімі групамі.

 Літаратура 


 Спасылкі 
 Мокруха еловая, или мокруха клейкая — Gomphidius glutinosus (Fr.) Fr. // Экалагічны цэнтр «Экосистема»™

Катэгорыя:Макрухавыя
Катэгорыя:Ядомыя грыбы